I stedet for en normal [[værnepligt]] fik Wacquant mulighed for at gøre tjeneste som sociolog ved forskningscenteret ORSTOM. Wacquant blev udstationeret [[Ny Kaledonien]] i [[1983]]-[[1985]]. Denne periode blev vigtig for Wacquants praktiske erfaringer med sociologiske studier. Da opholdet i Ny Kaledonien var ved at rinde ud, fik Wacquant et [[Ph.d.|ph.d.-stipendium]] ved [[University of Chicago]], der huser det ældste sociologiske fagmiljø i verden. Det var her, at Wacquant blev interesseret i den sorte [[ghetto]] og kom til at udforske marginaliseringsprocesser i både [[USA]] og Frankrig.<ref>Troels Shultz Larsen, Kristian Delica og Anders Mathiesen. "Med Wacquant i byen – En kort skitse af Wacquants sociologiske projekt og dets implikationer i en dansk kontekst." Forord til ''Byens udstødte''. Frederiksberg: Nyt fra Samfundsvidenskaberne, 2013, s. ix-x.</ref>
Levende_personer